Մեզ կոռուպցիայի դեմ պայքարում ոչ ոք չի պատրաստվում օգնել: Մենք ինքներս պետք է հստակեցնենք, որ Հայաստանի անվտանգության համար ամենակարեւոր սպառնալիքը ոչ Թուրքիան է եւ ոչ էլ Ադրբեջանը, այլ՝ կոռուպցիան: Մեր բոլոր խնդիրները`բանակի բարեփոխումներ, թույլ տնտեսություն, արտագաղթ, տհաս արտաքին քաղաքականություն եւ շատ այլ բաներ կոռուպցիայի ածանցյալներն են: Հայաստանում մնացած ժողովուրդը եւ Սփյուռքը պետք է այս խնդրին առանցքային կարեւորություն տան: